Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: szóló 1991. évi LXIV. törvényben foglaltak végrehajtásának összehangolásával és ellenõrzésével kapcsolatos
Paragraph Index: 1092

23. Az ágazati tervezést nélkülözõ ifjúságügy kimarad a stratégiai fejlesztésekbõl, ami a szolgáltatások minõségét és megbízhatóságát erõteljesen és folyamatosan erodálja. 4. NEMZETI IFJÚSÁGI STRATÉGIA A Nemzeti Ifjúsági Stratégia tizenöt éves idõtávban fogalmazzameg az ifjúsági korosztályokkalkapcsolatostársadalmi célokat és az ezekhez kapcsolódó állami koordinációt igénylõ feladatokat. 4.1. Vízió A Stratégia céljai és intézkedései segítenek abban, hogy hazánk ifjúsága a demokratikus értékek ismerete és elismerése mellett jogaival tudatosan élõ, a felnõtt társadalomba zökkenõmentesen beilleszkedõ, s azt innovatív szemlélettel folyamatosan megújító erõforrásként biztosítsa saját maga és közössége boldogulását, érvényesülését. A tudásalapú társadalomban versenyképessé válás fontos célként jelenik meg számára, s az ehhez szükséges oktatási, képzési igényeit területi, szociális és egészségügyi helyzetétõl függetlenül kielégítheti. A gyerekek, serdülõk, fiatalok szûkebb és interkulturális közösségeikbenbefogadó, toleráns attitûddel vesznek részt; nemzeti és európai identitásuk egyaránt segíti õket a fenntartható, békés társadalom építésében. A környezetés egészségtudatos magatartásformákat, kulturális értékek iránti elkötelezettséget, valamint a legkorszerûbb technikák és technológiák alkalmazásában való jártasságot mind az idõsebb generációk irányába, mind pedig saját gyermekeik irányába hatékonyan közvetíteni tudják. Az érintett korosztályok értéknek és a sikeres élet részének tekintik a családot és a gyermekvállalást; aktívan készülnek a szülõi szerepre. 4.2. Alapelvek A Stratégia az alábbi alapvetésekre épít: – Beágyazódás és részvétel: Az ifjúsági korosztályok tagjai és közösségeik, szervezeteik kiemelt társadalmi kohéziós erõt jelentenek a településeken, a régiókban és országos szinten, egyenrangú résztvevõi, alakítói a róluk szóló döntéseknek. – Szolidaritás és felelõsség: Egy életképes társadalom nem mondhat le az öngondoskodásról,ugyanakkor szereplõi nemcsak önmagukért, hanem nehezebb helyzetben lévõ embertársaikért is felelõsek. – Érvényesülés és értékteremtés: Az ifjúság új értékek hordozója, teremtõje, jelentõs társadalmi erõforrás, érvényesülése a társadalmi értékmegújulás alapja. – Szubszidiaritás és transzparencia: Az ifjúságpolitikában a döntések átláthatóak, nyilvánosak kell, hogy legyenek, és a lehetõ legközelebb kell, hogy megszülessenek a döntés terheit viselõkhöz. – Önállóság és fejlesztés: A harmadlagos szocializációs közeg kapcsán és a reszocializációs helyzetekben a közeg szereplõinek közös felelõssége van abban, hogy az ezt kezelni képes „kritikus tömeget” elérõ erõforrásokat biztosítsa. 4.3. A Stratégia átfogó célja Az ifjúságban rejlõ erõforrások kibontásának és a korosztályok társadalmi integrációjának elõsegítése Az ifjúságra erõforrásként tekintõ Stratégia céljainak és intézkedéseinek olyan társadalmi környezetet kell megteremteniük, amely segíti, támogatja, ösztönzi a korosztályhoz tartozókat egyéni és közösségi célú tevékenységeikben. Képessé kell tenni az ifjúsági korosztályok tagjait arra, hogy a bennük lévõ tehetséget, tudást, képességet a saját maguk, nemzetük és Európa számára kamatoztathassák. Az állam kiemelt felelõssége, hogy zökkenõmentessé tegye a beilleszkedést a felnõtt társadalomba, s hogy az ezt segítõ intézményeit, szolgáltatásait a korosztályi szükségleteknek megfelelõen mûködtesse. 4.4. A Stratégia horizontális céljai 4.4.1. Azesélyegyenlõségelõsegítése–Ifjúságicsoportokésifjakkirekesztettségénekéskisodródásánakmegakadályozása A Stratégia konkrét tevékenységeinek meghatározásakor minden egyes esetben külön szempontként kell megvizsgálni az egyenlõ esélyû hozzáférés biztosítását. Minden tevékenység, szolgáltatás, intézmény megtervezésekor tekintettel kell lenni a hátrányos helyzetben lévõk speciális szükségleteire. A horizontális megközelítés mellett természetesen szükséges és elengedhetetlen specifikus célok meghatározása is. A Stratégia tervezése, végrehajtása és monitorozása során a nõk és férfiak közötti egyenlõség szempontjainak beépítésére sort kell keríteni, különös tekintettel a fiúk/lányok, fiatal nõk/férfiak eltérõ igényeire. 4.4.2. A magyarság és az európaiság megélése – A magyarországi és a határon túl élõ magyar fiatalok közötti kapcsolat fejlesztése, kulturális hagyományaink átörökítése a jövõ nemzedékekre; valamint az Európai Unió és az Európa Tanács által deklarált társadalom- és ifjúságpolitikai érték- és célrendszer megjelenítése az ifjúságpolitikai cselekvésekben A nemzeti ifjúságpolitikai célokat össze kell hangolni az Európa Tanács és az Európai Unió döntéshozatali és együttmûködési fórumai által deklarált célokkal, értékekkel. A Stratégia konkrét tevékenységeinek meghatározásakor minden egyes esetben külön szempontként kell megvizsgálni az esetlegesen létezõ európai sztenderdek alkalmazásának szükségességét, illetve adaptálásuk lehetõségét. Minden tevékenységnél vizsgálni szükséges, hogy segíthet-e az ifjúsági korosztályokhoz tartozók európai tudatának fejlesztésében, illetve, hogy az adott nemzeti kezdeményezés mennyiben gazdagíthatja az európai közösség értékeit. A Stratégia konkrét tevékenységeinek meghatározásakor minden egyes esetben külön szempontként kell megvizsgálni a határainkon túl élõ magyar fiatalokra gyakorolt hatásokat is. Törekedni kell arra, hogy a releváns intézkedések hatékonyan erõsítsék a magyarországi és a határon túli fiatalok közötti kapcsolatok kiépülését, megerõsítését. Kiemelt cél, hogy a fiatalokban reális történelemszemléleten alapuló, toleráns, tudatos, lokális, nemzeti és európai identitás szilárdulhasson meg, és hogy a határon túliak számára segítséget nyújtsunk magyarságuk megéléséhez. 4.4.3. Az élhetõ környezet – A társadalom szemléletének átalakítása a fenntartható fejlõdés szempontrendszerének érvényesítése érdekében A Stratégia konkrét tevékenységeinek meghatározásakor minden egyes esetben vizsgálni kell a fenntartható fejlõdés szempontjainak érvényesülését. A fenntartható fejlõdés a társadalmi jólét folytonos növelését célozza a környezet eltartóképességének megõrzése mellett oly módon, hogy a jelen generációk szükségletének kielégítése ne veszélyeztesse a jövõ generációk szükségleteinek kielégítését. Ebben a folyamatban a gazdaság az eszköz, míg a környezet a feltétel a társadalmi cél megvalósítása során. 4.5. A Stratégia célrendszere 4.6. A Stratégia specifikus céljai 4.6.1. Az ifjúsági korosztályok sikeres társadalmi integrációjához szükséges környezet fejlesztése 4.6.1.1. Gyermekvállalás, család – A gyermekvállaláshoz és gyermekneveléshez szükséges társadalmi, gazdasági, mentális feltételek erõsítése az ifjúság körében, a családi környezet kialakulásának és biztonságának segítése A családi környezet meghatározó közege a szocializációnak. A családnélküliség megelõzése a legfontosabb feladat – a gyermekterhességek megelõzésével és a gyermekek családban nevelkedésének elõsegítésével (családban tartás, családsegítés, családgondozás és családtámogatás, örökbefogadás, családba fogadás). Különösen fontos a családon belüli konfliktusok megelõzése, illetve azok feloldásának támogatása. A gyermekvállalási szándék fenntartása, illetve fokozása érdekében olyan környezetet kell teremteni, melyben a családalapítás és a szakmai karrier összeegyeztethetõ a fiatal szülõk számára, s amelyben ezáltal a szülõk által kívánt gyermekek megszülethetnek. A szakértõi segítségnyújtás komplex és integrált rendszerét kell elérhetõvé tenni a kisebb településeken élõk számára, ezzel biztosítva a kora gyermekkori intervenció lehetõségét a kisgyermekes családok számára. A szegregáció megakadályozása, a kora gyermekkori fejlõdés támogatása, a sikeres iskolai pályafutás elõsegítéseérdekében ösztönözniszükségesa gyermekek megfelelõszínvonalúnapközbeni,illetve óvodai ellátáshoz való, a jelenleginél szélesebb körû hozzáférését. A mûködõ védõnõi hálózat szakmai tapasztalatára, kiterjedtségére és társadalmi elismertségére építve, képzési programmal szükséges érzékenyíteni a szakembereket bizonyos ifjúságsegítõi tevékenységek elvégzésére. Teret kell adni a gyermekeket vállaló fiatalok önsegítõ csoportjainak. A születésszám csökkenése mellett átalakulnak az együttélés formái. A házasságok – és különösen az élettársi kapcsolatok – gyakran nem elég erõsek ahhoz, hogy a kívánt gyermekek megszülessenek. Az oktatás, a fiatal közösségek támogatása révén is fejleszteni kell az ifjúság azon kompetenciáit, amelyek a boldog családi élet megvalósításában segítik õket. Növekvõ számban tapasztalható, hogy a gyermekek egyszülõs családokban nõnek fel: a gyermekvállalással járó természetes nehézségek kezeléséhez, feldolgozásához szakértõ segítséget kell biztosítani a fiatal szülõk számára. Segíteni kell az egyedülállók gyermeknevelését és képessé kell tenni a szolgáltató rendszert a gyermekek napközbeni felügyeletének megfelelõ színvonalú biztosításán túl a fiatal szülõk és a bántalmazottak átmeneti támogatására is. Az egészségtudatosság növelésével és terjesztésével is segíteni kell a családtervezést, a meddõ párok számának csökkenését. Olyan munkaerõ-piaci szabályozókra van szükség, amelyek segítik a család és a munkahely összeegyeztethetõségét, a gyermekesek, különösen a kisgyermekes szülõk egy életszakaszában az atipikusfoglalkoztatáslehetõségét.Különfigyelmet kellfordítani a gyermeket vállalónõkéletpálya-éskarriertervezési lehetõségeinek biztosítására. Az örökbeadás, családba fogadás mechanizmusait, feltételrendszereit fejleszteni szükséges, a gyermekek minél megalapozottabb és gyorsabb elhelyezése érdekében. Kapcsolódó részcélok Családi élet – A családtervezési kompetenciák és a fiatal felnõttek szülõi kompetenciáinak megalapozásához szükséges oktatási programcsomag fejlesztése és a formális, valamint a nem formális oktatásban történõ adaptáció elõsegítése, valamint az ilyen jellegû szolgáltatások elterjesztése. Gyermekvállalás – Esélyegyenlõséget elõsegítõ, szükség esetén esélykiegyenlítõ jellegû gyermeknevelési támogatási rendszer kidolgozása és mûködtetése a gyerekek számára és a család anyagi-jövedelmi helyzetére való tekintettel. – A gyermekek napközbeni ellátását biztosító férõhelyek számának növelése (bölcsõde, óvoda, alternatív napközbeni szolgáltatások). – A gyermekneveléshez kapcsolódó állami támogatások rendszerén keresztül ösztönözni kell a fiatal szülõket a gyermekgondozással kapcsolatos feladatok megosztására (nemek és generációk). Család és karrier összeegyeztetése – Gyermeknevelés melletti munkavállalási lehetõségek fejlesztése, ösztönzése; a részmunkaidõs, illetve az atipikus foglalkoztatási formák elterjedésének segítése. – A gyermekek utáni juttatásokban részesülõ, gyermekgondozás miatt otthon maradó szülõket segíteni szükséges a munkaerõ-piaci pozíciójukat erõsítõ képzésekben való részvételre. – Olyan gyermekgondozási támogatási rendszert kell mûködtetni, amely a munkáltatót nem teszi ellenérdekeltté a gyermekvállalást tervezõ nõk foglalkoztatásában. – A munkavállalók családi életét erõteljesebben figyelembe vevõ vállalati kultúra, felelõsségvállalás ösztönzése. Családsegítés – A családsegítõ szolgáltatás standardizációja, szakmai-módszertani fejlesztése. A családsegítõ szolgáltatás kapacitásainak fejlesztése. – Családsegítõ szakemberek felkészítése speciális ifjúságsegítési feladatokra. – A gyermekvédelmi ellátórendszer továbbfejlesztése a veszélyeztetettek, valamint a gondoskodásból kikerülõk sikeresebb társadalmi integrációja érdekében. – Szociális alapszolgáltatások megszervezésének és biztosításának felülvizsgálata az ifjúság és a fiatal szülõk speciális szükségletei szempontjából. Családon belüli erõszak – A távoltartást biztosító jogszabályi feltételek biztosításával az eljárási és intézményi feltételek felülvizsgálata. – A családon belüli erõszak elleni hatékonyabb fellépés ösztönzése, tudatosítása minden érintett számára. – A gyermekvállalással összefüggõ és a házasságban, a család életében bekövetkezõ krízishelyzetekben minden célcsoport számára elérhetõ krízisszolgáltatások fejlesztése. Esélyteremtés – A hátrányos helyzetû csoportok, kiemelten a romák helyzetének érzékelhetõ javítása, szegregáltságuk, kirekesztettségük enyhítése. – A fogyatékkal élõ gyermekek és családjuk helyzetének javítása, szükségleteik érzékenyebb figyelembevétele, jobb kielégítése. – A rossz helyzetû települések, térségek hátrányainak, kirekesztettségének csökkentése. – Szükséges a tájékoztatás hatékonyságának a javítása, az információk sokkal eredményesebb eljuttatása, különösen azokhoz, akik szegénységük miatt hátrányt szenvednek e téren. Kapcsolódó mutatók – 1000 fõre jutó élveszületések száma – Anyagi megfontolásból a számára ideálisnál alacsonyabb összes gyermekszámot tervezõk aránya az összes 15–29 éveshez viszonyítva – Anyagi megfontolásból az elsõ gyermek vállalását halogatók aránya a 15–29 évesek körében – Anyagi okokból modern fogamzásgátló eszközöket nem használók aránya a szexuális életet élõ 18–29 évesek körében – Meddõséggel küzdõ párok száma – A gyerekvállalást, gyereknevelést és a munkahely összeegyeztetését nehéznek, akadályozó tényezõnek ítélõk aránya a 15–29 éves, házas- vagy élettárssal rendelkezõ, dolgozó vagy munkát keresõ fiatalok körében – A 0–3 éves korú gyermekek számára biztosított napközbeni ellátást nyújtó férõhelyek az összes 0–3 éves gyermek arányában – A 4–6 éves korú gyermekek számára biztosított napközbeni ellátást nyújtó férõhelyek az összes 4–6 éves gyermek arányában – A napközbeni ellátással, óvodával nem rendelkezõ települések száma – Az örökbefogadáshoz, elhelyezéshez szükséges átlagos idõtartam – Kétszülõs háztartásban élõ gyermekek aránya az összes gyermekhez képest – Családsegítõ szolgáltatásban részesített személyek száma a laekeni indikátorok 1. szintje alapján a kirekesztõdés kockázatával élõk arányában – 1000 lakosra jutó családsegítõ szakemberek száma 4.6.1.2. Önálló egzisztencia – A fiatalok munkavállalásának, otthonteremtésének elõsegítése Az önálló egzisztencia megteremtésének legfontosabb elemei a munkapiacra való belépés és helytállás, az önálló otthon megteremtése és a családalapítás. Az elkövetkezõ idõszakban mérsékelni szükséges az elsõ munkahelyet nem találó fiatalok számát és a munkahelykeresés idõtartamát jelentõsen le kell rövidíteni. Ennek érdekében erõsíteni szükséges a képzési és a munkaerõ-piaci szereplõk közötti kapcsolatot, javítani kell a szakképzõ intézmények eredményességének mérési lehetõségein, és ennek segítségével biztosítani kell a pályaválasztáshoz szükséges legfontosabb információkat. A korai munkatapasztalatok megszerzése érdekében be kell vezetni egy olyan validációs rendszert, amely tartalmazza mindazon civil, közösségi aktivitásokat és az ezek által megszerezhetõ kompetenciákat, amelyekre a fiatalok önkéntes munkájuk, közösségi tevékenységeik által szert tehetnek (pl. YouthPass, EuroPass). Ösztönözni kell a munkaadókat arra, hogy a munkatapasztalatokkal nem rendelkezõ fiatalokat speciális munkakörökben alkalmazzák. Tájékoztatással, az információs lehetõségek bõvítésével és a lehetõ legtöbb célcsoportot elérõ felületek megteremtésével el kell érni, hogy a fiatalok naprakész információkkal rendelkezzenek az álláslehetõségekrõl és azokról a végzettségekrõl, szakképesítésekrõl, amelyek további megszerzésével munkába lépésükesélyeijavulhatnak.A statisztikaiadatszolgáltatáskörétkikellterjeszteniazeurópaimunkapiaccalkapcsolatos mozgások mérésére. Vissza kell szorítani az álláskereséskor tapasztalható nemi diszkriminációt. Az önálló lakáskörülmények megteremtésében állami eszközökkel is kell segíteni a kedvezõtlen anyagi helyzetben lévõ fiatalokat. Elsõsorban a mobilitást elõsegítõ lakásprogramok volumenét szükséges növelni. A fiatalok számára a vállalkozóvá válás egy módja az önállóvá válásnak, a rugalmas életforma elérésének, a karrier elindításának, az újító ötletek alkalmazásának, ezáltal az egész társadalom gazdasági és szociális fejlõdéséhez való hozzájárulásnak. A fiatalok körében az oktatás és az informális tanulás lehetõségeit kihasználva növelni kell a vállalkozó szellemet. A munkaidõ-csökkentés, a rugalmas munkaidõ eszköz lehet a munkaerõ-piaci integráció segítésére, ehhez a munkáltató és a munkavállaló érdekeltségét meg kell találni. A diákmunka-vállalás jelenlegi rendszerét fejleszteni kell. Külön programnak kell segítenie a munkaerõpiacról kiszorult fiatalok reintegrációját átképzéssel, új típusú érdekeltségi rendszer kialakításával (mind a munkáltató, mind a munkavállaló oldalán). Kapcsolódó részcélok Otthonteremtés – Olyan állami lakástámogatási rendszer mûködtetése szükséges, amely kiemelt prioritásként kezeli az önálló lakhatási körülményeket megteremteni szándékozó, kedvezõtlen anyagi helyzetben lévõ és/vagy hátrányos helyzetû fiatalok érdekeit. – Ösztönözni kell a fiatalok önállósodását segítõ otthonteremtési programokat. Tudatos életpálya-tervezés – Egyéni készségek, kompetenciák és ambíciók elemzésén alapuló, a képzések munkaerõ-piaci sikerességét objektíven feltáró hatékony pályaorientációs tanácsadó rendszer fejlesztése szükséges a professzionális ifjúsági szolgáltatóknál, a közoktatásban, a felsõoktatásban és a felnõttképzésben. – A munkaerõ-piaci alkalmazkodóképesség növelése érdekében – a szakképzés szerkezetének átalakításával párhuzamosan – az ifjúsági szakértõknek be kell kapcsolódniuk a pályaválasztás rendszerének továbbfejlesztésével, megújításával és mûködtetésével járó feladatokba. – Biztosítani kell az informális és a nem formális úton szerzett ismeretek validációját, valamint a munkatapasztalat elismertetésének rendszerét a formális oktatásban, illetve a munkavállalásban. – Gondoskodni kell a fiatalok speciális szükségleteihez alkalmazkodó munkajogi ismeretek oktatásáról, terjesztésérõl és megismertetésérõl. – Biztosítani kell a tudatos pályaválasztáshoz nélkülözhetetlen pályakövetési adatok gyûjtését és publikálását, valamint a felsõoktatási intézmények teljesítményének összehasonlíthatóságát. Munkatapasztalat-szerzés, munkavállalás – Ösztönözni kell a fiatalokat a munkatapasztalat és a munkavállalási kompetenciák megszerzésére, erre a felsõoktatási periódusuk alatt lehetõséget kell biztosítani. – Meg kell könnyíteni a fiatalok által indított vállalkozások mûködtetését, fenntartását. – Ösztönözni kell a közoktatásban a gazdasági, pénzügyi, munkaerõ-piaci ismeretek elsajátítását, tapasztalatok szerzését. – Ösztönözni kell a fiatalok részmunkaidõs és atipikus foglalkoztatási formákban való foglalkoztatását; növelni kell a munkaadók érdekeltségét a pályakezdõk alkalmazásában. – Formális és nem formális képzés segítségével segíteni kell a másodgenerációs munkanélküliség veszélyében érintett fiatalokat a munkakultúra elsajátításában. – Segíteni kell a fiatal pályakezdõk külföldi munkatapasztalat-szerzését; ösztönözni kell a külföldön munkát vállaló fiatalok hazatérését, többirányú mobilizációját az országhatárokon belül. Ifjúsági munkanélküliség megelõzése, felszámolása – A kereslethez még nem igazodó szakképzések számának csökkentése, megszüntetése; a szakképzés presztízsének növelése. – Az aktív munkaerõ-piaci politika keretében a foglalkoztatási és munkaerõ-piaci információk közvetítésében szükséges az ifjúsági intézményrendszerek kapcsolódása azon szolgáltatások kialakításához, mûködtetéséhez, amelyek a pályakezdõ fiatalok elhelyezkedését segítik. – A fogyatékos fiatalok esélyegyenlõségének elõsegítése a szakképzés és a munkaerõpiac területén. – A statisztikai adatszolgáltatás körét ki kell terjeszteni az európai munkapiaccal kapcsolatos mozgások mérésére. – Támogatni kell, hogy az egységes állami álláslehetõségeket tartalmazó adatbázis legyen nyitott a versenyszektor, illetve valamennyi fiatal számára. Kapcsolódó mutatók – 15–34 évesek aktivitási rátája – Pályakezdõ regisztrált munkanélküliek száma – Nem tanuló és nem nyugdíjas fiatalok körében a foglalkoztatottak aránya – Iskola elhagyása után az elsõ munkába állásig eltelt idõ a különbözõ végzettségû fiatalok körében – Szülõktõl független háztartásban élõ fiatalok aránya azok körében, akik függetlenedni szeretnének, a 15–29 évesek körében – Fiatal vállalkozók aránya az összes nem tanuló és nem nyugdíjas fiatal körében 4.6.1.3. Esélyegyenlõség, szolidaritás – A kirekesztés, a kirekesztettség, a marginalizáció esélyeinek csökkentése, a társadalmi mobilitás lehetõségeinek bõvítése Elérendõ cél, hogy az ifjúsági korosztályok tagjai cselekvõen utasítsák el a hátrányos megkülönböztetés valamennyi formáját az Alkotmányban és az ENSZ Emberi Jogi Egyezményében foglaltak szellemében. Ehhez azonban elengedhetetlenül szükséges az, hogy korán megismerkedjenek azok tartalmával, jelentésével. Lehetõséget kell teremteni arra, hogy megismerkedjeneka kisebbségekkultúrájával és az õket sújtó nehézségekkelaz oktatási intézményekben, valamint önkéntes munkák, belföldi csereprogramok útján. Ki kell aknázni a kortárscsoportok véleményformáló erejét, ezzel is elõsegítve az integráció szellemiségének terjedését. Törekedni kell a kirekesztetten, telepszerû lakókörnyezetbenélõk elkülönítésénekfelszámolására,ezzel is elõsegítve a társadalmi mobilitást. Lehetõvé kell tenni a fogyatékossággal élõk teljes beilleszkedését a társadalomba. Különös tekintettel az akadálymentesítésre, azon túl pedig munkaerõ-piaci helyzetük rendezésére. Alkalmat kell teremteni arra, hogy az ifjúság közelebbrõl is betekintést nyerjen a fogyatékossággal élõk mindennapjaiba. A fogyatékossággal élõk tekintetében is cél, hogy elérhessék az átlagra jellemzõ szociális és társadalmi körülményeket és státuszokat. Megengedhetetlen, hogy egy betegség vagy baleset következtében egy életpálya vagy akár az érintett egzisztenciája összeomoljon. Lehetõséget kell teremteni arra, hogy munkájukat hatékonyan, nehézségek nélkül végezzék. Az ifjúsági, illetve a gyermekvédelmi és szociális szolgáltatásokat demokratizálni szükséges: az ifjúságot be kell vonni az élethelyzetükre hatással lévõ intézményi döntések meghozatalába. Csökkenteni kell a területi különbségekbõl fakadó szegregációt, azaz a leszakadó térségekben élõk kirekesztettségét. A gyermekszegénység mértékén változtatni kell, az érintettek számát csökkenteni szükséges. Kiemelt cél, hogy egy generáció alatt jelentõsen csökkenjen a gyermekek és családjaik szegénységének aránya. Fel kell számolni a gyermeki kirekesztés és mélyszegénység szélsõséges formáit. Át kell alakítani azokat a mechanizmusokat és intézményeket, amelyek ma újratermelik a szegénységet és kirekesztést. Biztosítani kell az egészséges életfeltételeket kora gyermekkortól kezdve, és a korai életkorban kezdõdõ fejlesztéssel a képességek jobb kibontakozását. Jelentõsen csökkenteni kell a ma sorsdöntõ regionális és etnikai egyenlõtlenségeket. Elõ kell segíteni, hogy a gyermekek biztonságos környezetben nevelõdjenek, hogy az életesélyeket romboló devianciák elõfordulása csökkenjen. Lehetõvé kell tenni a hátrányos helyzetben lévõ „gyermekgenerációknak” a társadalmi mobilitást. Az iskolai reform leglényegesebb elemei az esélykülönbségek csökkentése, a méltányosság, a hatékonyság és a minõség. A halmozottan hátrányos helyzetûek (a továbbiakban:HHH), köztük a roma tanulók alapiskolaisikeressége érdekében elsõdleges cél az oktatási szegregáció visszaszorítása,valamint az iskolai fokozatokon belüli lemorzsolódás csökkentése, továbbtanulási eredményeik, szakképzettségük javítása, az iskolaelhagyók iskolarendszerû képzésbe történõ visszavezetése, felzárkóztató oktatásba való bevonásuk, és komplex programok által a képzéssel összekapcsolódó szolgáltatások, támogatások nyújtása. Cél továbbá a sajátos nevelési igényû gyermekek, köztük a fogyatékossággal élõk befogadó oktatásának, iskolai integrációjának megteremtése és támogatása, szakképzésük egyenértékûségének az elfogadása, a társadalomba történõ beilleszkedés kiemelt segítése, munkaerõ-piaci elfogadásuk, foglalkoztatásuk érdekében. Törekedni kell az egyéni tanulási utakat támogató gyakorlat és az azt segítõ módszerek elterjesztésére. Kiemelten fontosak az egyéni tanulási utak a kivételes képességûek és a tanulási problémákkal küzdõk, különösen az alapfokú oktatást funkcionális analfabétaként befejezõk esetében. Kiemelt feladat a jelentõs látencia miatt nehezen nyomon követhetõ gyermekmunka visszaszorítása. A kiskorúak jogellenes foglalkoztatásának szankcionálása felülvizsgálatra, szigorításra szorul. Kapcsolódó részcélok Tudástõkéhez való egyenlõ esélyû hozzáférés – Hatékony iskolaszerkezet kialakítása és ösztönzése. – Az oktatási rendszerben jelen lévõ negatív, szegregációt erõsítõ szelekciós mechanizmusok visszaszorítása (integrációs törekvések szakmai és anyagi támogatása, szegregációs törekvések büntetése). – Az oktatási rendszerbõl idõ elõtt kimaradtak iskolarendszerû képzésbe való visszavezetéséhez rugalmas, egyénre szabott tanulási utakat kínáló „új esély” és „második esély” típusú komplex programok elterjesztése, valamint olyan új lehetõségek megteremtése, amelyek foglalkoztatás-kompatibilisek. – A területi szegregációból adódó hátrányokat mérséklõ adminisztratív és fejlesztõ intézkedések alkalmazása a közoktatásban. – Az oktatási rendszer területi különbségeit mérséklõ, az érintetteket „helyben megtartó” komplex programokat kell indítani hátrányos helyzetû térségekben. – A sajátos nevelési igényû tanulók többségi iskolarendszeren belüli oktatását, iskolai integrálását segítõ pedagógiafejlesztések, módszertani szolgáltatások nyújtása és azok gyakorlati megvalósításának támogatása, az integráltan oktató intézmények körének szélesítése. – Az iskola nélküli, hátrányos helyzetû településeken közösségi ifjúsági szolgáltatások, s azok keretében az iskolai sikerességet támogató programok biztosítása. – A kistelepülések fiataljai számára lehetõséget kell biztosítani az oktatási, kulturális, szabadidõs célú utazás kedvezményesen történõ igénybevételére. Gyermekszegénység csökkentése – A jelenlegi töredékére kell csökkenteni a gyermekek és családjaik szegénységének mértékét, és ezzel egyidejûleg közelednie kell egymáshoz a gyermekek továbbtanulási esélyeinek, életkilátásainak. – Radikálisan enyhíteni kell a gyermeki kirekesztés, szegregáció és mélyszegénység szélsõséges formáit, csökkenteni kell az életesélyeket romboló devianciák elõfordulását. – Alapvetõen át kell alakítani azon intézmények és szolgáltatások mûködésmódját és szemléletét, amelyek ma hozzájárulnak a gyermekszegénység és kirekesztés újratermelõdéséhez. – Át kell tekinteni a gyermekszegénységgel kapcsolatos szociális támogatások pénzbeli, illetve természetbeni biztosításának lehetõségeit, arányait. – Gyermekeket jogellenesen alkalmazó munkáltatók elleni fellépés szigorítása. Toleráns, befogadó attitûd terjesztése – Kisebbségekkel, marginalizálódott társadalmi csoportokkal kapcsolatos pozitív attitûd fejlesztése az érintett korosztályok körében. – Fogyatékossággal élõ gyermekek, serdülõk, fiatalok szüleinek, családtagjainak mentálhigiénés támogatása. – Támogatni kell a toleranciára, diszkrimináció-ellenességre nevelõ képzési programcsomagok fejlesztését és adaptációját. Közösségi cselekvések ösztönzése – Ifjúsági közösségi tevékenységeket és önkéntes projekteket (önkéntességet, közösségi tevékenységeket, a közösségi tanulást, továbbá az önszervezõdõ ifjúsági csoportok és hálózatok szervezõdését) támogató és koordináló intézményi és szolgáltató rendszer kialakítása, a már meglévõ intézményhálózat kapacitásainak bõvítése, fejlesztése. – Ifjúsági és szociális szolgáltatók mûködési szabályrendszerének kiegészítése az érintett fiatalok aktív részvételét biztosító mechanizmusok biztosításával. – Az érintett területen mûködõ civil szervezetek munkájának segítése. – Belföldi önkéntes programok indítása, mûködõ programok támogatása, fejlesztése. Kapcsolódó mutatók – Medián jövedelem 60%-a alatti (ekvivalens) jövedelmû háztartásban élõ fiatalok aránya – Elõítéletesen gondolkodók aránya az ifjúsági korosztályokban – Iskolai szûrõprogramok által elért iskolások aránya – Iskolán kívüli, költségvetési finanszírozású egészségügyi szûrõprogramok által elértek aránya az ifjúsági korcsoportokban – Az érintett korosztályokba tartozó hátrányos helyzetûek részvételével szervezett, iskolán kívüli, költségvetési finanszírozású integrált programokba bevont gyerekek, serdülõk, fiatalok száma – A korosztályhoz tartozók aktív részvételére építõ ifjúsági civil szolgáltatók, szervezetek aránya az összes intézményhez képest – A korosztályhoz tartozók aktív részvételére építõ önkormányzatok és önkormányzati intézmények aránya – Az érintett korosztályba tartozó hátrányos helyzetûek részvételével iskolán kívüli programokat szervezõ szervezetek száma – Lemorzsolódók arányának csökkenése a szakiskolákban – Szakiskolai felzárkóztató oktatásban részesülõk számának emelkedése – A kiemelt szakiskolai programokban részt vevõ HHH-tanulók száma – A szakképzettséget szerzõk aránya a HHH-tanulók körében – A szakmával rendelkezõ elhelyezkedett HHH-fiatalok aránya – A korosztályhoz tartozó szakképzettséget szerzõ hátrányos helyzetû fiatalok száma 4.6.2. Az ifjúsági korosztályok és közösségeik érvényesülésének elõsegítése 4.6.2.1. Tanulás és környezete – Versenyképes tudás biztosítása és az önálló élethez szükséges kompetenciák fejlesztése Magyarországon túl sok társadalmi és gazdasági akadály áll az egyenlõ esélyû tanulás útjában. Az oktatás és képzés minõségének javítása elsõként azt kell, hogy jelentse, hogy nyitott és folyamatos hozzáférést biztosítunk az egész életen át tartó és az élet minden területére kiterjedõ tanuláshoz. Az oktatási intézményeknek nyitottnak kell lenniük a társadalom valós gazdasági és szociális helyzetére, követeléseire. A fenntartható fejlõdés szempontjainak érvényesítéséhez hazánknak korszerû tudással felszerelt polgárokra van szüksége. A közoktatási intézmények hatékony mûködése érdekében az intézmények teljesítményét célszerû objektívnek tekinthetõ, ésszerû költségekkel mérhetõ, összehasonlítható eredménymutatókkal jellemezni; az ily módon megmért teljesítménymutatókat az intézményeket alkotó egyének tevékenységével összekötni, és e mutatókra támaszkodva ösztönzõ rendszereket kidolgozni, amelyek segítségével a pedagógusok, iskolaigazgatók és iskolafenntartók kreatív alkalmazkodásra, tanulásra és jobb teljesítményre késztethetõk. A közoktatásban erõsíteni kell a személyközpontú nevelést, fejlesztést és az egyént segítõ módszerekre, tanulásszervezési modellekre való átállást. Növelni kell a pedagógia tartalmi és módszertani megújulásának lehetõségeit új pedagógiai módszerek és jó gyakorlatok bevezetésének és elterjedésének segítésével, valamint a hagyományos tananyagot felváltó korszerû, a mindennapi élet által elvárt, alkalmazásképes tudást a kulcskompetenciák mentén közvetítõ kerettantervek és oktatási programok kidolgozásával. A gyakorlati oktatást segítõ tapasztalati tanulás eszközeit alkalmazó pedagógiai programok kidolgozásába és végrehajtásába be kell vonni a gazdasági élet szereplõit. Törekedni kell a több mûveltség- és tudományterületet átfogó oktatási elemek bõvítésére, az alkalmazható és versenyképes tudás elsajátítása érdekében. Ösztönözni szükséges az alternatív vitarendezési, konfliktuskezelési eljárások minél szélesebb körben történõ megismertetését, alkalmazásuk kiterjesztését a közoktatás minden területén. Cél a tanulóközpontú, a pedagógus–diák–szülõkapcsolatot, a demokratikus részvételt támogató oktatási környezet megteremtése. Az iskoláknak meg kell könnyíteniükdiákjaikrészvételétsajátoktatásukformálásában.Folytatnikellazegyénre szabott,a gyermekek,tanulók szükségleteihez, egyéni fejlõdési üteméhez igazodó fejlesztést lehetõvé tevõ pedagógiai kultúra és eszközrendszer elterjesztését a közoktatásban annak érdekében, hogy a tanulók számára családi háttértõl függetlenül biztosítható legyen a színvonalas oktatáshoz való hozzáférés. Ehhez alapvetõ fontosságú a pedagógusképzés tartalmi megújítása, a tanárok felkészítése a korszerû pedagógiai módszerek alkalmazására, ami egyben a tanulókkal való újfajta bánásmódot is jelenti. Végig kell gondolni a magántanulói státuszba sorolás okait, szükség esetén – segítve a visszailleszkedést– felül kell azt vizsgálni. Szükséges a szakképzési rendszer munkaerõ-piaci változásokhoz való alkalmazkodásának és a munkaerõbázis mobilitási képességének javítása érdekében a szakmai képzés szerkezeti, tartalmi és módszertani továbbfejlesztése. Vissza kell állítani a szakmunka becsületét. Kiemelt figyelmet kell fordítani a szakképzés népszerûsítésére a továbbtanuló fiatalok környezetében. Piacorientált, a szegregációt mérséklõ szemléletet kell érvényesíteni. Az iskolák humán-, társadalom- és természettudományos oktatásában a sikeres EU-példák alapján a képességekre koncentráló, új, differenciált, az integrált oktatást támogató pedagógiai módszerek alkalmazását kell elõsegíteni. A vállalkozásokat ösztönzõ újabb érdekeltségi eszközök alkalmazása szükséges annak érdekében, hogy rendszeresen fogadjanak szakmai gyakorlatra szakképzésben részt vevõ tanulókat (a szakképzés különbözõ szintjeirõl), és aztán pályakezdõként alkalmazzák is õket. A szakiskolai infrastruktúra állapota és az oktatás tartalma, módszere is jelentõs fejlesztéseket igényel. Kiemelt figyelmet kell fordítani az érettségit követõ szakképzõ évfolyamokról történõ lemorzsolódás csökkentésére, és az érettségit követõ szakképzésben való részvétel ösztönzésére. Egységes keretrendszert kell kidolgozni, amely biztosítja a szakképzésben elsajátított készségek és képességek átláthatóságát; a felsõoktatásban alkalmazott rendszerhez hasonlóan a szakképzés területén is létre kell hozni a kreditrendszert. Biztosítani kell azt, hogy valamennyi szakképzést folytató intézmény alkalmazhassa – az Európai Unió szakképzési minõségbiztosítási keretrendszerének figyelembevételével kialakított – minõségbiztosítási rendszert. A moduláris szakképzési rendszer bevezetése elõsegítette az iskolai rendszerû szakképzések és azon kívüli képzések egymásra épülését, a széles körû, szakmacsoportos alapozást és az erre épülõ szakképesítések struktúrájának kialakítását, ezáltal lehetõvé vált a beszámítás, így rövidülhet a képzési idõ. Törekedni kell az uniós nemzetek között a bizonyítványok teljes és kölcsönös elismerésére. A felsõoktatásban figyelemmel kell kísérni az oktatás minõségének alakulását, programokat kell kidolgozni a többletlehetõségeket igénylõ, tehetséges hallgatók igényeinek kielégítésére. Meg kell teremteni az iskolai rendszeren belüli és azon kívüli (döntõen civil bázisú) tehetséggondozás összekapcsolt lehetõségét. A felsõoktatás minõségi kontrollját erõsíteni kell, melynek fontos szereplõje egy képviseleti jellegében megerõsödött hallgatói rendszer. Felül kell vizsgálni az egyetemi oktatás és szakképzés hatékonyságát csökkentõ elemeket, és gazdaságosabb irányítási-finanszírozási rendszert kell kialakítani a minõségi képzés és a munkaerõ-piaci összehangolás érdekében. Ki kell dolgozni a nem formális és informális tanulás elfogadásának közös alapelveit. Fejleszteni kell a karriertanácsadást a pályaorientációs tevékenység és az egész életen át tartó tanulás hatékonyabb megvalósítása érdekében. Bõvíteni kell a hallgatói közösségek létrehozásának és egyben tartásának lehetõségét. Ebben meg kell vizsgálni a nem formális és informális tanulás eszközeinek alkalmazhatóságát. A közoktatásba integrálni kell azon törekvéseket, melyek azt célozzák, hogy az érintett korosztályok tagjai megismerkedjenek a civil szféra funkciójával, jelentõségével, erejével, értékeivel. Az európai és a meglévõ hazai minták figyelembevételével ki kell dolgozni azt az ún. „portfolio-rendszert”, amely elismeri az önkéntes munkával, a közösségben, az egyházi és a civil szervezetekben szerzett gyakorlati tapasztalatokból merített tudást a tanulmányokban. A köz- és felsõoktatás nyelvoktatásában több lehetõséget kell teremteni a beszélt nyelv gyakorlására. A foglalkoztathatósághoz szükséges kompetenciák elsajátítását biztosítani és ösztönözni kell nemcsak az iskolai rendszerû szakképzésben, hanem a felnõttképzésben is. Támogatni kell a magyarországi és a határon túli magyar oktatási intézmények közötti kapcsolatok fejlesztését. Az iskolák segítségével elõ kell mozdítani az ifjúsági korosztályok tagjai és közösségei közötti kapcsolatok fejlõdését. A tanulókat meg kell ismertetni a közcélú, közhasznú tevékenységekkel, szervezetekkel. Kapcsolódó részcélok Oktatás minõségi fejlesztése – Ösztönözni kell a közoktatási intézmények fenntartóit, hogy a többféle pedagógiai program közötti választás lehetõségét megteremtsék a szülõk, illetve a tanulók számára. – A közoktatásban az önálló – magyar és idegen nyelvû – infokommunikációs ismeretszerzést igénylõ problémacentrikus megközelítés erõsítése; a tanulni tanulás és az egész életen át tartó tanulás megalapozása az alkalmazható és versenyképes tudás elsajátítása érdekében. – A köz- és felsõoktatás nyelvoktatásában több teret és eszközt kell teremteni a beszélt nyelv gyakorlására. A közoktatásban minél korábban el kell kezdeni a nyelvoktatást. A felsõoktatásban vagy a bemeneti vagy a kimeneti követelményeknél biztosítani kell, hogy az adott képzéshez kapcsolódó idegen nyelvi kompetenciákkal rendelkezzenek a végzettek. – A kiemelkedõ tanáregyéniségek megbecsülése és pedagógiai képességeik hasznosulása érdekében hatékony motivációs és elismerési mechanizmusokat szükséges alkalmazni. – A tanárképzés színvonalát és presztízsét növelni, a képzést modernizálni kell, a pályaalkalmasságot kimeneti kritériummá téve. – A pedagógusképzésnek ki kell terjednie a készségfejlesztés, egészségnevelés és társadalmi szocializáció témaköreire is. – Szükséges a szakképzés fejlesztése és piaci igényekhez való igazítása. – Ösztönözni kell a magyarországi pedagógiai fejlesztések, jó gyakorlatok határon túli magyar nyelvû oktatási intézményekben történõ elterjesztését, alkalmazását. – Támogatni kell a magyarországi és határon túli magyar oktatási intézmények közötti szakmai, módszertani, szabadidõs kapcsolatok kiépítését, fejlesztését. – Népszerûsíteni kell a szakképzést a továbbtanulók körében. Az iskola nevelési funkcióinak bõvítése – Szükséges az iskola szocializációs és értékteremtõ szerepének továbbgondolása, ennek megfelelõ feladatok meghatározása. – Kiemelt feladat a gyermekek társas és érzelmi kompetenciájának erõsítése, fejlesztése, mint valamennyi gyermek számára elengedhetetlenül szükséges készségfejlesztés. Ösztönözni kell, hogy e témák jelenjenek meg az iskolai pedagógiai programokban, valamint a tantervi célok között is. – A serdülõk, fiatalok rendszeres, pályaorientációt segítõ készségfelmérésének megszervezése és lebonyolítása, a mérés-értékelés eredménye alapján személyre szabott tanácsadó szolgáltatás biztosítása. – A helyreállító szemlélet, a békés konfliktusfeloldás technikáinak bevezetése és megismertetése mind az iskolai (diák–diák, tanár–diák, tanár–szülõ), mind az otthoni konfliktusok feloldására. – Ösztönözni kell diákklubok, közösségi terek létrehozását, internet-hozzáféréssel, kulturális és közösségteremtõ programokkal. – Ösztönözni kell az egészséges, mozgásgazdag életmód kialakítását az ifjúság körében, melynek keretében szükséges a fizikai aktivitást lehetõvé tevõ környezet megteremtése és ennek fenntartása a köz- és felsõoktatási intézményekben. – Támogatni kell az egészséges, mozgásgazdag életmódot népszerûsítõ kampányokat. – A mindennapos fizikai aktivitás lehetõségeit biztosítani és bõvíteni kell. Egyéni, speciális képzési szükségletek kielégítése – Új – az egyénre szabott fejlesztést lehetõvé tevõ – oktatási/nevelési módszerek adaptálása, elterjesztése, tanárok felkészítése, tanárképzés megújítása – sikeres nemzetközi példák alapján. – Tehetségkutató programok támogatása, tehetséggondozási szolgáltatások, tehetséggondozó szolgálat kiterjesztése, megerõsítése; a már meglévõ tehetséggondozási kezdeményezések (pl. Nemzeti Tehetség Program) továbbfejlesztése, kibõvítése. Iskolai és iskolán kívüli tehetséggondozás feltételrendszerének fejlesztése. – A tanulás és információkeresés technikája elsajátításának támogatása – önálló tanulás képességének fejlesztése a formális és a nem formális képzések keretei között. – Szükséges a nem formális pedagógia módszereinek megismertetése, elsajátításának segítése az érintettekkel hivatásszerûen foglalkozó szakemberek körében (pedagógusok, szociális szakemberek, közösségfejlesztõk, mûvelõdésszervezõk stb.), így képzések és továbbképzések támogatása. Részvétel és bevonás minõségének fejlesztése az oktatási intézményekben – Meg kell erõsíteni a hallgatói érdek-képviseleti rendszert, a diákjóléti szolgáltatások nyújtásán kívül még inkább alkalmassá kell tenni a hatékonyabb érdek-képviseleti és demokráciagyakorlási feladatok ellátására. – Ösztönözni kell az iskola és a szülõk közötti kapcsolat fejlesztésére irányuló kezdeményezéseket. Kapcsolódó mutatók – Olvasás-szövegértés területén alacsony teljesítményt nyújtók aránya a 15 évesek körében – Egyéni tanulási szükségleteket figyelembe vevõ képzési terv alapján oktatott gyermekek aránya az iskolákban – Korai iskolaelhagyók aránya a 18–24 évesek körében – Mûszaki és természettudományos szakokra járók aránya a felsõoktatási intézmények végzõs hallgatói között – Tehetséggondozási programban részt vevõk száma az egyes iskolai szinteken – Iskolából kimaradók aránya az általános iskola 8. osztályának elvégzése elõtt – A szakiskolát megkezdõk, de a szakmunkás bizonyítványt meg nem szerzõk aránya – A középiskolát (érettségit adó iskolát) megkezdõ, de az érettségit meg nem szerzõk aránya – Integráltan oktatott sajátos nevelési igényû (SNI-s) tanulók az összes SNI-tanulóhoz képest – EuroPass és YouthPass elismerések száma 4.6.2.2. Kulturális értékteremtés, kultúraközvetítés – A kulturális fogyasztás és a kultúrában való részvétel színvonalának javítása, a területi különbségek csökkenetése, az infokommunikációs ellátottság javítása, az interkulturális környezetben való helytállás, együttmûködés segítése Az oktatás-képzés állami intézményrendszerének feladatain, az egész életen át tartó tanulás követelményén túl az ifjúságot hozzákellsegíteni ahhoz,hogy elfogadjaés gyarapítsaa nemzeti, illetveaz európaikultúrát, bontakoztassaki egyéni tehetségét, és alkotó módon vegyen részt társadalmi-kulturális viszonyaink alakításában. Ehhez kapjon megerõsítést a környezetét jelentõ családtól, a lakóhelyi közösségtõl, az intézményrendszerektõl, az azokat megjelenítõ személyiségektõl. Az érintettek kulturális fogyasztási lehetõségeinek növelése érdekében a meglévõ, a lakóhely által meghatározott területi különbségeket csökkenteni kell. Növelni kell az infokommunikációs ellátottságot. Mindenütt gazdagítani kell a szabadidõ eltöltésének lehetõségét annak érdekében, hogy a korosztályok értékrendszere, szocializációjuk és alapvetõ kompetenciáik fejlesztése kevésbé függjön a család és a lakóhely által meghatározott életminõségtõl. A kulturális javakhoz való hozzáférés lehetõségében jelentkezõ különbségeket csökkenteni kell (az egyre nagyobbra nyíló kulturális ollót zárni kell). A fiatalok kultúrafogyasztását alapvetõen meghatározó passzív befogadói-fogyasztói magatartást az aktív részvételi attitûd irányába kell mozdítani. Elõ kell segíteni az információdömpingben való eligazodás képességének kialakulását, az üzletiesedõ kultúrával szembeni állásfoglalást és attitûd kialakulását. Támogatni kell a lokális identitást erõsítõ, illetve a másságot befogadó, toleráns attitûdöt növelõ kezdeményezéseket. Fontos teret adni a saját kultúra kifejezésének is az ifjúsági szereplõk – egyének és csoportok – számára. A globalizációs és a lokalizációs folyamatok felerõsítették a világ interkulturális jellegét. Az egyéneknek egyre inkább meg kell tanulniuk, hogy multikulturális viszonyok között boldoguljanak. A határok nélküli Európában a szabad utazási, tapasztalatszerzési, munkavállalási lehetõségek olyan adottságot jelentenek, amelyeket már az egyéni életstratégiák szintjén sem lehet figyelmen kívül hagyni. Kihívásként jelenik meg az a migrációs jelenség oldaláról is, amelyre a magyar társadalom még egyáltalán nincsen felkészülve, és éppen a ma ifjú generációkon múlik az, hogy a várható bevándorlással együtt járó jelenségeket tudja-e kezelni majd a társadalom. Külön hangsúlyt kell fektetni a migrációs politikák kialakításakor az érintett korosztályok felkészítésére. Az ifjúsági munka, a maga speciális eszközeivel sokat tehet az interkulturális tanulásért. Az ifjúsági turizmus, ifjúsági cserék, s a nemzetközi környezetben végzett önkéntes munka, a speciális képzések, az érintettek nyelvén megfogalmazott információs és tanácsadó tevékenységek körében kiemelt figyelmet kell fordítani a hátrányos helyzetû térségekben élõ, illetve a szociokulturális hátrányokkal küszködõ társadalmi csoportokhoz tartozó ifjak bevonására. A magyar nemzet kulturális értékeit, hagyományait elérhetõvé és hozzáférhetõvé kell tenni a gyermekek, serdülõk és a fiatalok számára. E kulturális vagyonnak integráns részei a határainkon túl élõ magyarlakta térségekben keletkezõ, megtalálható elemek is. Gondoskodnunk kell arról, hogy Magyarországon is megismerhetõek legyenek ezek a kulturális értékek. Emellett felelõsségünk van abban is, hogy a Magyarországon kívül élõ ifjúsági korosztályok számára közelebb hozzuk a magyarországi kulturális élet eredményeit, eseményeit. Kapcsolódó részcélok Kulturális értékekhez való hozzáférés elõsegítése – A területi különbségek csökkentése érdekében indított komplex programokban hangsúlyos elemként kell szerepelnie az ifjúságot célzó közösségi és kulturális lehetõségek bõvítésének. – A közgyûjtemények digitalizálásával, tudástárak kialakításával és ezek hozzáférhetõségének biztosításával lehetõséget kell teremteni a nemzeti kulturális vagyon megismerésére. A virtuális szolgáltatások mellett ösztönözni kell az ifjúság hagyományos kultúrafogyasztását is. – A nagyobb kulturális eseményeknek a területileg hátrányos helyzetû régiókba, települések közelébe is el kell jutni. Ennek érdekében szükséges az ifjúsági szabadidõ-szervezés hálózatosodásának elõsegítése, a helyi és regionális civil ifjúsági szervezetek programkínálatának összehangolása. – Át kell tekinteni a korhatáros filmek vetítésének mûsoridejére vonatkozó szabályozást. – Ösztönözni kell olyan szórakozási lehetõségeket, amelyek kifejezetten a kiskorúak számára nyújtanak lehetõséget, nem az éjszakai órákban, drog, alkohol és dohányáruk fogyasztásának kizárásával. – Ösztönözni kell a nemzeti és az európai kulturális értékek fiataloknak történõ bemutatását célzó mûsorok, médiatartalmak készítését, bemutatását. – A szélessávú internet-hozzáférést elérhetõvé kell tenni minden településen (digitális közmûfejlesztés). – Szükség van a gyermekeknek, serdülõknek és fiataloknak szóló, könnyen befogadható, ugyanakkor színvonalas internetes tartalomra. Pályázati programokkal, ösztöndíjakkal segíteni kell az érintettek saját tartalom-elõállítását. Kultúraközvetítõ intézményrendszer és a korosztály közötti kapcsolat fejlesztése – A hátrányos helyzetû településeken a hosszú távú fenntarthatóság érdekében minél jobban integrálni kell a közösségi internet-hozzáférési helyeket az ifjúsági szolgáltató intézményekhez, kulturális létesítményekhez, közösségi terekhez. Ezeken a helyeken a megfelelõ minõségû internetkapcsolat mellett egyéb mûvelõdési lehetõségekhez is hozzáférést kell biztosítani. – A kultúrával (mûvészetekkel, tudománnyal), illetve a kultúraközvetítéssel foglalkozó intézmények alkalmassá tétele és ösztönzése az ifjúsággal kapcsolatos speciális feladatok ellátására, megoldására. – Elõ kell segíteni az ifjúságnak készülõ kulturális alkotások mûsorba állítását a tömegmédiában. – Szükség van olyan (nem csak online) felületekre, amelyek teret biztosítanak a korosztályok tagjai által létrehozott kulturális tartalmaknak. Interkulturális tapasztalatszerzés ösztönzése – Ösztönözni kell az ifjúság nemzetközi mobilitását; nyelvtanulási, munkatapasztalat-szerzési, kulturális tapasztalatszerzési célú egyéni és közösségi aktivitását. – Fejleszteni kell a települések és intézmények nemzetközi kapcsolatrendszerét, ezek keretében ifjúsági profilú csereprogramok megvalósítását is ösztönözni kell. – Elõ kell segíteni a Nemzetközi Önkéntes Szolgálat ifjúság általi kihasználását, a program kommunikációjának fejlesztése szükséges. – Támogatni kell az interkulturális ismereteket és kompetenciákat fejlesztõ nem formális képzési programcsomagokat és adaptációjukat. – Elõ kell segíteni a hátrányos helyzetû, leszakadó térségekben élõ ifjak nemzetközi tapasztalatszerzését. – Ösztönözni kell a „Fogadó” önkéntes programot és az ifjúsági csereprogramokat. – Fejleszteni kell a kormányzati, önkormányzati, nonprofit és piaci szektorban végezhetõ önkéntes munka feltételrendszerét, ösztönözni kell az ezekben való részvételt. – Ösztönözni kell a csereprogramokat és együttmûködéseket a magyarországi és határon túl élõ magyar fiatalok közösségei között. – Fejleszteni kell az ifjúsági turizmus lehetõségeit az országhatáron belül. Kapcsolódó mutatók – Kulturális tevékenységre fordított órák egy átlagos héten – Kulturális tevékenységet soha nem végzõk aránya a 15–29 évesek körében – Legalább egy idegen nyelvet beszélõk aránya az ifjúsági korcsoportokon belül – Évente több mint egy hét idõtartamban, egyhuzamban idegen nyelvû környezetben tartózkodó ifjak aránya korcsoportokon belül – Idegeneket és kisebbségeket elutasító ifjak aránya – Magyarországon megvalósuló ifjúsági csereprogramban részt vevõ, a korosztályokhoz tartozó külföldiek száma – Kulturális tematikájú csereprogramok és együttmûködések száma magyarországi és határon túli magyar fiatalok kortárs közösségei között 4.6.2.3. Tudatosság és társadalmi integráció – Az ifjúsági korosztályok társadalmi és egyéni felelõsségének, tudatosságának (egészség, fenntartható fejlõdés stb.) fejlesztése, integrációjának segítése, közösségeik fejlesztése A gyermekek és az ifjúsági korosztályok tagjai tudatosságának és társadalmi integrációjának megalapozását különösképpen szolgálja a valós, pozitív énkép, önismeret kialakulása, ennek fejlesztésére hangsúlyt kell fektetni. Alapvetõcéla korosztályoktagjaiegyéni ésközösségikompetenciáinakfejlesztésétszolgálóintézmény-ésszolgáltató rendszer fejlesztése. A tevékenységek meghatározásánál különös figyelemmel kell lenni arra, hogy a korosztályhoz tartozók kedvezõtlen szociokulturális környezetébõl, a szegénységbõl, illetve a kirekesztett létbõl eredõ hátrányok csökkenjenek – legyenek a kirekesztettségnek akár etnikai hovatartozásra, fogyatékosságra vagy „önhibából” eredõ elzártságra visszavezethetõ okai. A kompetenciafejlesztés az érintettek negatív társadalmi hatásokkal szembeni „önvédelmi képességének” növelését kell, hogy szolgálja. Ehhez elengedhetetlen a generáció tagjai pozitív énképének kialakításában segítõ szolgáltatások, intézmények fejlesztése, elérhetõvé tétele, az ifjúság egészségtudatosságának fejlesztése, az egészségtudatos életmód lehetõségét biztosító intézmények fejlesztése, elérhetõvététele.Ezzelösszefüggésbenapedagógia,azifjúságvédelemterületéndolgozószakemberekkompetencia alapú képzése, továbbképzése, önismeret-fejlesztése elengedhetetlen. Törekedni kell arra, hogy a szakemberek ne csak képzettségüknek, hanem személyiségjegyeiknek megfelelõ feladatokat végezzenek, s ez érvényesülhessen továbbképzésükben. A társadalmi tudatosság fejlesztésének fókuszában kell, hogy álljon az érintettek egészségét veszélyeztetõ jelenségek elleni küzdelem (pl. iskolai erõszak, játékszenvedély, függõségek és szenvedélybetegségek, HIV-vírus és más nemi úton terjedõ betegségek). Kiemelt feladat a környezettudatos magatartás elterjesztése, emellett a kritikus, szelektív és kreatív médiahasználat fejlesztése. Az ifjúság környezetében végzett egészségvédelmi, egészségfejlesztési, betegségmegelõzési, baleset- és munkavédelmi intézkedések hatékonyságát és kiterjedtségét növelni kell. A gazdaság és a társadalom szempontjából egyaránt a megelõzés a legjobb stratégia minden korcsoportban, de legeredményesebben az ifjúság körében lehet mélyreható eredményeket elérni. Ezért a problémamegoldó képesség fejlesztése lehet a kitûzött cél az addikciók megelõzésében. Az egészséges életmód és a közösségteremtés egyik legjobb eszköze a sport. A szabadidõsport, az ifjúsági turizmus hozzáférhetõségének helyi és központi fejlesztését ösztönözni szükséges, valamint az egészség- és környezettudatosság fejlesztésével összefüggésben ösztönözni szükséges az ifjúsági turizmusban történõ aktív részvételt. Fel kell mérni a sportlehetõségekelérhetõségét a hátrányos helyzetû térségekben is, ellenõrizni kell az iskolai testnevelés hatékonyságát, a rendszeres testmozgást támogatni szükséges. A fogyatékossággal élõkre figyelemmel mindenekelõtt meg kell szüntetni minden olyan akadályt, amely meggátolja õket abban, hogy teljes értékû állampolgárokként éljenek. A teljes körû fizikai és kommunikációs akadálymentesítés mellett a kora gyerekkortól biztosítani kell számukra, hogy fejlesztõ szakemberek és szolgáltatások igénybevételével fogyatékosságuk vagy az abból eredõ korlátozottságuk a lehetõ legnagyobb mértékben csökkenjen. A fogyatékossággal élõ gyermekek, serdülõk, fiatalok élethelyzetének javítására irányuló intézkedések alapelvévé kell emelni az integrációt. A szegénységben és kirekesztettségben élõkben rejlõ erõforrások kibontakoztatása, sikeres társadalmi integrációjuk csak a különbözõ szakterületek együttmûködésével támogatható hatékonyan. A 2009-tõl az ifjúsági bûnözésre vonatkozóan is teljes körûvé tett korosztály-specifikus statisztikai adatgyûjtés rendszerének alapján, a büntetõ igazságszolgáltatás ifjúságspecifikus (gyermekekre, fiatalkorúakra és fiatal felnõttekre vonatkozó) eljárásainak és büntetési rendszereinek, módszereinek (tovább)fejlesztése szükséges, elsõsorbanaz ifjúság kriminológiaihelyzetében fokozott jelentõségû és lehetõségû nevelõ hatás erõsítése érdekében. Kiemelt cél a korosztályok személyes és vagyonbiztonságának kialakítása. Célzott nevelõmunkát kell folytatni, amely a fiatalokban olyan készségeket fejleszt, mellyel ezt a biztonságot saját maguk részére képesek megteremteni, fenntartani, emellett szükséges a bûnözéstõl történõ megóvásuk. Olyan programokra van szükség, amely a tudatos jogkövetõ magatartást, a tetteikért való felelõsség kérdéskörét preferálja (elkövetõvé válás megelõzése), valamint megoldásokat nyújt a sértetté, áldozattá válás elkerüléséhez. Meg kell jeleníteni a bûnmegelõzésre irányuló felvilágosításon túl azon tevékenységeket is, amelyekben szakemberek rendszeres munkával tanítják meg a konfliktusok korai felismerésének és békés feloldásának lehetõségét a közoktatásban és az ifjúsági munkában. Különös tekintettel kell lenni az ifjúsági korosztályokra kiemelten veszélyes „cyberbûnözésre”. Fontos az ifjúsági szolgáltatások katalizátor szerepének erõsítése, azaz annak esélyének a növelése, hogy az érintettek eljutnak, eljuthatnak, és el akarjanak jutni a szükségleteik kielégítését, speciális problémáik megoldását szakavatottan segíteni képes professzionális intézményekbe, szolgáltatásokhoz. Ez a cél azonban csak akkor érhetõ el, ha megerõsítjük a gyermek- és ifjúságvédelmi, illetve a szociális szolgáltatások valós, rendszerszerû, standardokon alapuló együttmûködését. Elengedhetetlen az ifjúsági közélet és az ifjúság társadalmi integrációjának megújítása. A közéletben való aktív részvétel helyi szinten válik valósággá, ott, ahol közvetlenül tapasztalható a személyes elkötelezettség eredménye. Az iskolák, lakónegyedek, kerületek vagy helyi szervezetek mindennapjaiban való részvétel során tehetnek szert az ifjak olyan tapasztalatokra és önbizalomra, amelyek segítségével akár most, akár késõbb megtehetik a következõ lépést a közéleti szereplésben – akár nemzeti vagy európai szinten is. A közéletben való részvétel egyik fõ feltétele a megfelelõ jogi keret biztosítása. Segítséget kell nyújtani az érintett struktúrák átalakításához, és érvényesíteni kell a demokráciára nevelés elvét. Sürgetõ feladat továbbá a részvétel minden formájának – legyen az hagyományos vagy egészen újszerû – támogatása. Ennek elõfeltétele a létezõ és a jövõbeni új struktúrák elismeréseés támogatása.Elengedhetetlena korosztályoktagjai véleményénekbeépítésea döntésekbe,és az errõl való információ terjesztése. Az ifjúsági korosztályok formális és nem formális közösségi aktivitását növelni, szakemberek kiépülõ hálózatának közremûködésével bátorítani kell. A célorientrált közösségi aktivitások felé elmozdulókat a közösségfejlesztés eszközrendszerével, az apolitikus attitûd megváltoztatását a helyi társadalmi, társadalomépítõ folyamatokba való bekapcsolással kell segíteni. Az önkéntes munkával és a civil aktivitással kapcsolatos minták közvetítésére országos kommunikációs fórumot kell teremteni. A szabadidõ együttes eltöltésére alkalmas közösségi terek fejlesztése elengedhetetlen. Kapcsolódó részcélok Egyéni felelõsség és tudatosság fejlesztése – Fogyasztói tudatosság fejlesztése az ifjúsági korosztályok körében. Nem formális képzési programcsomag kidolgozása és adaptálásának támogatása. A fogyasztóvédelem témájának bõvítése, fejlesztése a Nemzeti Alaptantervben, és az iskolai pedagógiai programokban történõ alkalmazás ösztönzése. – A korosztályok tagjait aktív, öngondoskodásra képes magyar és európai polgárrá, aktív állampolgárrá nevelõ képzési programok kialakításának és adaptációjának támogatása. Az „európapolgári” szerepek elsajátításához szükséges ismeretek fejlesztése, bõvítése a Nemzeti Alaptantervben, az iskolai pedagógiai programokban és az iskolán kívüli képzésekben történõ alkalmazás ösztönzése. – Egészségtudatosság fejlesztése az oktatás, a képzés, a tömegkommunikáció segítségével. Korosztály- és problémaspecifikus attitûdmódosító programok lebonyolítása. A Nemzeti Alaptantervben és az iskolai pedagógiai programokban szereplõ, egészséges életmóddal kapcsolatos készségek és képességek fejlesztéséhez szükséges ismeretek, módszerek kiegészítése, továbbfejlesztése; valamint ezek iskolai pedagógiai programokban történõ alkalmazásának ösztönzése. Egészségmegõrzés, egészséges életmódra nevelés – Egészségtudatossággal, egészségneveléssel, környezettudatossággal foglalkozó civil szervezetek programjainak támogatása. – A 18 év alattiak alkoholhoz, dohányáruhoz való hozzáférését lehetõvé tevõ szórakozóhelyekkel, vendéglátó-ipari egységekkel szembeni jogi fellépés lehetõségének szigorítása. – Szükséges a családok alkalmassá tétele a drogproblémák kialakulásának megelõzésére, a drogmentes élet elõnyeit tartalmazó normák és értékek közvetítésére, amelyek képessé teszik a gyermekeket a konstruktív életstílus kialakítására és a drogok elutasítására. – Az egészségfejlesztési alapismeretek beépítése a közoktatásba, felsõoktatásba, felnõttképzésbe – a szükséges tananyagfejlesztéssel kiegészítve –, azok integrálása a pedagógusképzés és -továbbképzés rendszerébe, illetve a meglévõ programok hatékony alkalmazása. – A mozgásgazdag életmód, valamint a sport, mint szabadidõs aktivitás propagálása, oktatási sportinfrastruktúrák megnyitása az ifjúság szabadidõs sporttevékenységeinek céljaira. – A korosztály sajátos igényeinek megfelelõ egészségügyi ellátási formák kiterjesztése. – A szabadidõsport kultúrájának és tárgyi feltételeinek fejlesztése. – Közösségi akciók támogatása az egészséges életmód egyéni készségeinek fejlesztése érdekében. – Az ifjúkori betegségek felismerése, a betegségek és szövõdmények kialakulásának megelõzése, valamint a fizikai és mentális állapot szûrési módszertanának, programjának kidolgozása, országos kiterjesztése, (szekunder prevenció) életmód-tanácsadási rendszer megvalósítása. – Rendszeres szûrõprogramok lebonyolítása meghatározott életszakaszban, a teljes ifjúsági népesség vonatkozásában. A szûrések eredményeit perszonális tanácsadásra és népegészségügyi akciók indítására kell felhasználni, illetve a pszichológiai és kapcsolati kultúra elterjesztésére. Közösségi és önkéntes tevékenységek lehetõségeinek bõvítése – A helyi ifjúsági közösségek önálló kezdeményezéseinek támogatatása. – A korosztály igényeinek megfelelõ közösségi helyszínek, többfunkciós terek kialakításának és fejlesztésének támogatása. – A közösségi aktivitást segítõ-fejlesztõ szakmai hálózatok kialakításának, illetve fejlesztésének ösztönzése, jó példák összegyûjtése és disszeminációja. – Ifjúsági, közérdekû és közösségi aktivitást ösztönzõ motivációs eszközök alkalmazása. – Ifjúsági, korosztályi szervezetek kapacitásainak célzott fejlesztése, különös tekintettel a forrásbevonási, kommunikációs, szervezetfejlesztési és programszervezési ismeretekre. – Magyarországon kívül élõ ifjúsági közösségek korosztályi típusú önszervezõdésének ösztönzése, támogatása. – Szociális és civil szolgáltató intézmények ösztönzése, érdekeltté tétele az ifjú önkéntesek alkalmazásában. Aktív állampolgárság, részvétel igényének és lehetõségének fejlesztése – Regionális és országos szinten széles körben meg kell erõsíteni az ifjúsági érdekképviseletek intézményét. Ezek a szervezetekhez nem tartozók elõtt is nyitva kell hogy álljanak és politikailag függetlennek kell hogy legyenek. A regionális és országos szintû döntéshozók ezekkel a tanácsokkal kell, hogy konzultáljanak minden olyan döntés meghozatala elõtt, amely jelentõsen befolyásolja majd az ifjúsági korosztályokhoz tartozók helyzetét. – Ösztönözni kell az ifjúság közéletben való részvételét minden szinten és minden formában támogató helyi, regionális és nemzeti szintû kezdeményezéseket, különös tekintettel az oktatási intézményekre. – Az országos és helyi, nyomtatott és elektronikus médiát ösztönözni kell, hogy az érintettek kezdeményezéseinek bemutatására teret, illetve felületet biztosítsanak. – A gyerekek, serdülõk, fiatalok önértékelésének, önérvényesítésének fejlesztése az oktatás keretében; a fiatalok pozitív énképének kialakításában közremûködõ nem formális közösségek, képzések támogatása. – Az állampolgárok, különösen az érintett korosztályok aktívabb részvételének ösztönzése minden õket érintõ ügyben. – Ifjúsági szolgáltatók és szolgáltatások komplex akadálymentesítése. Állami forrásokból csak integrált és egyenlõ esélyû hozzáférést biztosító programok, illetve szolgáltatások finanszírozhatóak. Jogi tudatosság fejlesztése – Szükséges a jogok, a jogi szemlélet erõsítése, a gyermeki jogok érvényesítése. – Szükséges a gyermek- és ifjúsági jogokról szóló tananyag közoktatási intézményekben, továbbá a felsõfokú szakképzésben és a felsõoktatásban való elterjesztése, valamint ifjúsági közfeladatokat ellátó ifjúsági szolgáltató intézményekben való adaptálása, az oktatók képzése. – A gyermek- és ifjúság jogok érvényesülésének elõsegítése az egészségügy területén. Bûnmegelõzés, bûnelkövetõvé és áldozattá válás megelõzése – Korosztály- és élethelyzet-specifikus bûnmegelõzési programok megvalósítása az érintett generációk körében. – A bûnmegelõzésre irányuló tevékenység fejlesztése a közoktatásban és az ifjúsági munkában. – A bûnmegelõzéshez kapcsolódó jogi és gyakorlati ismeretek beépítése a közoktatásba, felsõoktatásba, felnõttképzésbe – a szükséges tananyagfejlesztéssel kiegészítve –, azok integrálása a pedagógusképzés és továbbképzés rendszerébe. – A bûnmegelõzésben érintett hatóságok és civil szervezetek tevékenységének fokozottabb összehangolása. – A csellengõ gyermekekre, serdülõkre és fiatalokra irányuló, komplex bûnmegelõzési projektek indítása, a már mûködõ programok elterjesztése országos szinten. – A közérdekû munka, a közösségben végrehajtott, alternatív büntetési modell elterjesztése: a büntetésre ítéltek kárhelyreállító jellegû munkatevékenységének szervezése, a bûncselekménnyel sértett személy és károsított közösség kiengesztelése érdekében. – A pártfogó felügyelõi szolgálat és a mentorrendszer fejlesztése a társadalmi integráció elõsegítése érdekében, a javító-, illetve büntetés-végrehajtási intézeteket elhagyó serdülõk, fiatalok lépcsõzetes kiléptetését segítõ szervezetek – szociális munkás, pártfogó, családterapeuta, ifjúságsegítõ – összekapcsolása, munkájuk összehangolása, optimalizálása. – Az áldozattá válás megelõzése, áldozatsegítés: a bûnelkövetés okainak, körülményeinek feltárásával, az ebbõl származó információk terjesztésével, szakmai feldolgozásával a potenciális sértettek önvédelmi képességének növelése az ifjúsági korcsoportokra vonatkozóan. Szakmai standardok, információs eszközök kidolgozása, és adaptálása szükséges. Kapcsolódó mutatók – Közösségi és közhasznú aktivitásban részt vevõ ifjak aránya az ifjúsági korosztályokban – Attitûdfejlesztõ programokat szervezõ szervezetek aránya az összes szervezet körében – Egészségtudatos magatartásformákat ismerõ és alkalmazó fiatalok aránya az összes fiatalhoz képest – Államháztartási forrásból finanszírozott integrált programban részt vevõ fogyatékossággal élõ és nem fogyatékos gyermekek, serdülõk, fiatalok száma – Fogyatékossággal élõ és nem fogyatékos gyermekek számára integrált programokat szervezõ szervezetek aránya az összes szervezet körében – Hetente rendszeresen sportoló gyermekek, serdülõk, fiatalok aránya az összes fiatalhoz képest – Aktív ifjúsági szervezetek száma – Ifjúsági szervezetek aktív tagjainak száma – Ifjúsági szervezetekhez, közösségekhez tartozók aránya a 15–29 évesek körében – Ezer érintettre jutó ifjúsági célú közösségi tér (m2) – Önkéntes serdülõk, fiatalok által végzett munka (Ft) – A korosztályok tagjainak aránya a bûnelkövetõk között – Államháztartási forrásból finanszírozott prevenciós program által elért ifjak száma – Prevenciós programokat szervezõ szervezetek aránya az összes ifjúsági szervezet körében – 18–30 éves korosztályban a már korábban büntetendõ cselekményt elkövetõk aránya az összes korosztálybelihez és korosztálybeli bûnelkövetõhöz képest 4.6.3. Az ifjúsági szakma és az ifjúsági civil szervezetek munkájának elõsegítése 4.6.3.1. Civil társadalom – Az ifjúsági szolgáltató szervezetek feladatellátásban való részvételéhez szükséges feltételek megteremtése, az ifjúsági szervezetek és a korosztály tagjai tapasztalatainak bevonása, az ifjúság sajátos szempontrendszerének megjelenítése az állami döntéshozatalban Az ifjúsági szervezetek számára valós jogköröket kell teremteni, tevõleges módon be kell õket vonni a döntési folyamatokba. Az ifjúsági szervezetek által is ellátható kormányzati és önkormányzati feladatok meghatározása, ellátásuk módjának standardizálása szükséges ahhoz, hogy a civil szolgáltató és szakmai szervezetek eredményesen és hatékonyan láthassák el közérdekû tevékenységeiket. A feladatellátásban való részvétel jogszabályi és kiszámítható, tervezhetõ finanszírozási feltételeinek megteremtése nélkül az állami feladatellátás még hosszú ideig meghatározó marad a szektorban, ami kiszámíthatatlanná és centralizálttá teszi az ifjúságszakmai tevékenységeket. Az ifjúsági szervezeteket fel kell készíteni a feladatellátásban való részvételre, elsõsorban kapacitásaik fejlesztése útján. A feladatellátás lehetõségének megteremtése mellett biztosítani kell az érintettek részvételét a feladatellátás mikéntjének meghatározásában. A részvétel fogalma azt jelenti, hogy az érintettek lehetõséget kapnak a felelõsség- és kötelezettségvállalásra.Ez az elv a felelõs, közösségben cselekvõ, aktív magatartások kialakítását segíti. Kormányzati és önkormányzati döntéshozatali szinteken meg kell teremteni annak a jogi, intézményi és ezek által formált tudati lehetõségét, hogy az ifjúságot érintõ ügyekben ne szülessenekdöntések nélkülük. Ez elsõsorbana gyerekek, serdülõk, fiatalok szószólóikéntfellépõ ifjúsági szervezetek jogosultságainak, részvételük kereteinek megteremtésére irányul. Az ifjúsági szervezetek számára feladataik ellátásához kellõ feltételek megteremtésében, támogatásában az állami közremûködés is szükséges. Támogatni kell azokat a törekvéseket, amelyek arra irányulnak, hogy az ifjúsági szervezetek részt vehessenek szociális, kulturális-közösségi, sport- és más intézmények mûködtetésében, közfeladatok ellátásában. Az erre vonatkozó szakmai feltételek kidolgozásában, az intézményi mûködés standardjainak megállapításában az érintetteknek részt kell venniük. Kiemelt jelentõséggel kell bírjon a sok témakörben történõ, rendszeres, szervezett és minden érintettet elérõ információátadás.Támogatni szükségesazokat a kezdeményezéseket,amelyek a részvételhezszükségeskészségekés képességek fejlesztésére, gyakoroltatására irányulnak, különösen azokat, amelyek célcsoportjai a hátrányos helyzetûek. Kapcsolódó részcélok Ifjúsági szolgáltató szervezetek lehetõségeinek bõvítése – A kormányzati, önkormányzati ifjúsági feladatok és azok ellátási módozatainak meghatározásánál figyelembe kell venni a szakemberek és szakképzettségek szükségességét. – Meg kell határozni a feladatellátásban részt vevõk (kormányzat, önkormányzat, ágazati, valamint önkormányzati intézmények, továbbá kiszervezett feladatellátók) kompetenciahatárait, a szolgáltató szervezeteknek való feladatátadás feltételeit és mechanizmusait. Biztosítani kell, hogy feladatátadás csak forrásátadással egyszerre valósulhasson meg. – Az ifjúsági szolgáltató szervezeteket célzott képzési programmal kell felkészíteni a feladatok ellátására, a közfeladatok átvállalására; módszertani anyagok kidolgozásával, tananyagfejlesztéssel és meglévõ tananyagok megújításával, belsõ képzésekkel, a jogszabályi keretek megismerésével és a szolgáltatásnyújtás szakmai-etikai követelményeinek betartásával, bevezetésével. – A közfeladatot ellátó szolgáltató szervezetek segítését, kapacitásfejlesztését elõ kell segíteni. Ennek érdekében szükséges az intézményrendszer szakmai-módszertani fejlesztése, országos minimumkövetelmények kialakítása. – Ifjúsági feladatokat ellátó szolgáltatók országos szervezõdését, hálózatosodását elõ kell segíteni. – Ki kell dolgozni a közfeladatot átvállaló civil szervezetek és az állami szervek munkájának egységes szakmai minõségügyi rendszerben történõ értékelési módszerét. Ifjúsági civil szervezetek országos döntéshozatalban való részvételének fejlesztése – Rendezni kell a kormányzati, regionális, önkormányzati ifjúsági részvétel mechanizmusait, a résztvevõk körét, jogosítványaikat. – Ösztönözni kell az ifjúsági közösségeket, szervezeteket arra, hogy kialakítsák országos képviseleti rendszerüket, amely jogszabályban foglalt együttmûködési garanciákkal képes megjeleníteni a korosztályi érdekeket az állami döntéshozatalban, nemzetközi képviseleti fórumokon. – Ifjúsági szervezeteket és közösségeket regisztráló országos kataszter létrehozása szükséges, amelyben meghatározott szempontok szerint számba vehetõek az érdekképviselet potenciális résztvevõi. Ifjúsági civil szervezetek, közösségek regionális és helyi döntéshozatalban való részvételének fejlesztése – Ösztönözni kell a helyi önkormányzatokat abban, hogy hozzanak létre ifjúsági ügyekkel foglalkozó önálló szervezeti egységet és folytassanak társadalmi párbeszédet a korosztállyal. – Ösztönözni kell a helyi önkormányzatok egyenrangú/vagy kiemelt partnereként mûködõ ifjúsági tanácsok és települési gyermek és/vagy ifjúsági önkormányzatok megalakulását. – Ösztönözni kell a szakmák, intézmények, szektorok, továbbá az állami és önkormányzati szervek, a civil szervezõdések, az egyházi és nonprofit intézmények javuló együttmûködését. Az aktív részvételhez szükséges ismeretek és attitûdök fejlesztése – Az oktatási rendszerben a diákönkormányzat és a hallgatói önkormányzat segítésével, települési szinten a gyermek- és ifjúsági érdek-képviseleti formák ösztönzésével, térségi szinten pedig kistérségi, megyei vagy regionális fórumok támogatásával kell biztosítani a demokráciatanulás és a részvétel színtereit. – Az önálló, tudatos, aktív állampolgári attitûd kialakulását, kommunikációs képességek erõsítését és alkalmazását, a hátrányos helyzetûek integrációját, a kortárs közösségi kapcsolatok bõvítését szolgáló keretek megteremtésére irányuló tartalomfejlesztés szükséges. – A vonatkozó ismeretek, tananyagok iskolákban és egyéb oktatási, képzési intézményekben, valamint civil ifjúsági szervezetekben való elterjesztését biztosítani kell a képzõk képzése, a szakemberek továbbképzése, és nem formális képzési programok támogatása útján. – Az ifjúsági információs szolgáltatások fejlesztése. Kapcsolódó mutatók – Közfeladatot ellátó civil ifjúsági szolgáltató szervezetek száma – Ifjúságot érintõ közfeladat-ellátásra ifjúsági szervezeteknek átadott, az államháztartási szakfeladatok rendje szerinti források összege – Döntés-elõkészítésben, döntéshozatalban részt vevõ ifjúsági szervezetek, közösségek száma – Döntés-elõkészítésben, döntéshozatalban részt vevõ formális szervezetekben aktív korosztályi tagok száma 4.6.3.2. Erõforrások és feltételek – Az ifjúság kezdeményezéseit és az ifjúsági szakma törekvéseit támogató, átlátható forráselosztási rendszer kialakítása és mûködtetése Elengedhetetlen az ifjúságsegítõ munkát kiszámíthatóan támogató, az ifjúság kezdeményezéseinek megvalósítását segítõ, áttekinthetõ és átlátható forráselosztás mûködtetése. A jelenlegi pályázati alapú támogatási rendszer újrastrukturálása és a hozzáférés egyszerûbbé, átláthatóbbá tétele mellett az ifjúsági szervezetek bevonásával szükséges kidolgozni a tevékenységi/intézményi akkreditációs szempontok szerinti mûködést elõsegítõ támogatási rendszert. Az ifjúsági korosztályok tagjainak kezdeményezéseit ösztönzõ projekttámogatási rendszert kell kialakítani a meglévõ decentralizált rendszerre támaszkodva. A pályázati rendszer kialakításakor a meglévõ tapasztalatok hasznosítása mellett alapvetõen arra kell törekedni, hogy a döntéseket „együttmûködõ elven” (co-management, co-decision) felállított döntéshozó testületek hozzák meg, amelyekben az ifjúság szószólói a döntéshozók felét teszik ki. A nem állami források részarányának növelése érdekében a piaci szereplõk érdekeltségét meg kell teremteni. Az ifjúsági szervezeteket fel kell készíteni a piaci szereplõkkel való együttmûködésre, valamint a piaci szereplõket is az ifjúsággal való kooperációra. Kapcsolódó részcélok Ifjúsági célú források rendszerezése – Érvényre kell juttatni az ifjúsági kezdeményezéseket, az ifjúságsegítõ szakma fejlesztését célzó Ifjúsági Alapprogramban a kormányzati–civil együttmûködés, az áttekinthetõség, az összeférhetetlenség és a decentralizáció alapelveit. – Ösztönözni kell a magánszféra és a piac ifjúsági célú társadalmi felelõsségvállalását. Ifjúsági szervezetek, közösségek forrásfelvevõ képességének fejlesztése – Az ifjúsági szervezetek és közösségek forrásszervezési kompetenciáinak fejlesztése érdekében képzési programcsomagot kell kidolgozni, és ösztönözni kell ennek alkalmazását. – A jelenleg többcsatornás, szétaprózódott ifjúsági célú forráselosztási rendszert, a párhuzamosságokat megszüntetve, egyszerûsíteni kell. Kapcsolódó mutatók – Ifjúságszakmai célokra fordított államháztartási és EU-s – az államháztartási szakfeladatok rendje szerinti – források összege – Államháztartási és EU-s forrásokból részesülõ ifjúsági szervezetek, közösségek száma – Vállalkozások ifjúsági civil szervezeteknek juttatott, ifjúsági célú támogatásainak összege 4.6.3.3. Ifjúságügy, ifjúsági szakma, ifjúsági munka – Az ifjúságpolitika, a gyermek-6 és ifjúsági jogok érvényesítésének erõsítése, az ifjúságsegítés és az ifjúsági szakma képzési portfoliójának és életpályamodelljének kidolgozása 6 A jog eltérõ kategóriákkal dolgozik, itt meghagytuk a gyermek- és ifjúsági jogok kifejezést A Stratégia céljait szolgáló hatékony kormányzati ifjúságpolitika keretrendszerének kialakítása szükséges, ami a kormányzati koordináció és intézményrendszer hatékonyságának fokozását, az ifjúsági ügyek állami szervezetrendszerben való tudatos elhelyezését követeli meg. Az állami feladatellátás hatékonyságának növelése mellett szükséges az önkormányzati ifjúsági munka feltételrendszerének fejlesztése, a feladatok meghatározása, ellátásuk módszertani támogatása. Szükséges az ifjúsági munka nevelési céljainak felerõsítése az ifjúságpolitika egész szervezet- és intézményrendszerében. A közigazgatási feladatellátás fejlesztésével párhuzamosan szükség van az ifjúsági közösségek mûködési környezetének javítására, az ifjúsági érdekvédelemre, valamint az ifjúsági érdekegyeztetés eszközeinek meghatározására is. Az ifjúsági közfeladatok gyakorlásáért, a gyermek- és ifjúsági jogok érvényesítéséért viselt felelõsséget kormányzati szintre kell telepíteni ahhoz, hogy az ágazatokat, minisztériumokat átfogó hatáskörrel bírjon. A gyermeki jogok érvényesítése és az ifjúsági jogok és érdekek érvényesülésének elõsegítése – mint közfeladat – speciális eszközöket és újabb erõforrásokat kíván: különleges eszközöket a jogvédelem területén (például ifjúsági ügyekkel foglalkozó biztost) és újabb erõforrásokat (például a gyermeki jogok, ifjúsági jogok megismerésére, megjelenítésére, terjesztésére és oktatására felkészítést az ifjúsággal közvetlenül foglalkozó szakmák, hivatások körében). Az európai gyakorlatnak megfelelõen a magyar ifjúsági munkában és szakmában is meg kell teremteni az érintett korosztályokkalközvetlenül,sokoldalúanfoglalkozóifjúságsegítõi,ifjúságiszakértõiszakmákegyenrangúszakmaként való elismertetésének feltételeit. Az elmúlt évek tapasztalatainak felhasználásával ki kell dolgozni az ifjúságsegítõi és szakértõi szakmák képesítési követelményrendszerét, képzési standardjait, a végzettséggel betölthetõ munkakörökre vonatkozó szabványokat. Az érintkezõ szakmaterületek figyelembevételével (felnõttképzés, szociális munkás, mûvelõdési menedzser, közösségfejlesztõ, pedagógiai területek stb.) a felsõoktatásban ki kell alakítani a felsõfokú szakképzés,valaminta felsõ szintû ifjúságsegítõi képzésekegymásra épülõ rendszerét, valamintPhD programokatkell indítani, támogatni kell a szakmai publikációkkiadását. A specializációkkörében kiemelten kell foglalkoznia leszakadó társadalmi csoportokkal való munkához szükséges tudások és kompetenciák megjelenítésével. A képzettségre, a felkészültségre vonatkozó elõírások és rendszerek kiépítésének célja az kell, hogy legyen, hogy a korosztályok tagjaivalekompetenciáknélkülhivatásszerûensemintézményben,semcivilszervezetekbennelehessenfoglalkozni. Ugyancsak fontos a rokonszakmákban, a pedagógiai és ifjúságvédelmi területen dolgozó szakemberekben rejlõ erõforrások optimális kihasználása. Csak a képzettség és személyiség szinergikus együttese adhat mintát az ifjúsági korosztályoknak, hisz azok tagjai, kizárólag hiteles, megfelelõ önismerettel rendelkezõ személyektõl fogadnak el segítséget. Kapcsolódó részcélok Nemzeti Ifjúsági Stratégia megvalósításának biztosítása – Elemezni kell a Stratégia megvalósításához szükséges jogszabályi feltételeket és azok eszközeit. – Ki kell alakítani a Nemzeti Ifjúsági Stratégia megvalósítását szolgáló cselekvési programok megalkotásának, végrehajtásának és ellenõrzésének speciális szabályait. Ifjúsági közfeladatok rendszerezése – Át kell tekinteni az ifjúsági közfeladatok jogszabályi hátterének és finanszírozásának helyzetét. – Ki kell alakítani az ifjúsággal kapcsolatos állami feladatokban érintett ágazatok, szaktárcák közötti rendszerszerû együttmûködés kereteit. – Az ifjúsági közfeladatok ellátásának standardizálását el kell végezni, az azokat ellátni képes szolgáltatók, intézmények, szervezetek akkreditációjának minõségügyi rendszerét ki kell építeni. – A helyi önkormányzatok esetében meg kell vizsgálni annak lehetõségét, hogy az ifjúsági szolgáltatások meghatározott köre az önkormányzatok számára megjeleníthetõ-e kötelezõen ellátandó feladatként. – Ki kell alakítani, illetve tovább kell fejleszteni azt a hatékony intézményrendszert, amely biztosítja az ifjúsági közfeladatok kormányzati és egyéb igazgatási szinteken történõ ellátását, illetve koordinációját. – Szükséges az ifjúsági közfeladatok, továbbá az ezek ellátásában történõ civil részvétel, valamint a társadalmi együttmûködés eljárási és intézményi rendszerének meghatározása. – Meghatározni szükséges az ifjúságra vonatkozó statisztikai adatgyûjtés szabályait, az ifjúság élethelyzetét és a Stratégia megvalósulását követõ kutatások megvalósításának szabályait, valamint ezen kutatási eredmények döntéshozatalba való becsatornázásának mechanizmusait. Gyermekek jogai érvényesülésének és érvényesítésének elõsegítése – A gyermeki jogok érvényesítését, illetve az ifjúsági korosztályok jogai érvényesülésének elõsegítését szolgáló speciális állami eszközök és eljárások garantálása. – A különbözõ oktatási szintek (alap- és középfokú oktatás, felsõoktatás), valamint az ifjúsági (köz)feladatokat ellátó intézményekben és szolgáltatásokban dolgozó szakemberek (tovább)képzésében alkalmazható tananyagok, módszertanok kidolgozása a gyermek- és ifjúsági jogokról, azok érvényesítésérõl, gyakorlásáról, sérelmeirõl. – Az emberi jogokkal, a gyermek- és ifjúsági jogokkal kapcsolatos társadalmi érzékenyítést szolgáló programok indítása. – Az ifjúsággal foglalkozó közoktatási, gyermekvédelmi, szociális, egészségügyi ellátó és szolgáltató intézményekben a fenntartóval és a vezetõvel biztosíttatni kell a gyermekjogi és ifjúsági jogi sérelmek állandó, szervezett artikulációs és jogorvoslati fórumát, valamint a jelzések kivizsgálásának, a kérelmek elbírálásának az intézmény szakmai, munkamegosztási, költségvetési érdekeitõl független módját. – Az ifjúsággal foglalkozó szakemberek rendszeres ellenõrzése, szakmai támogatása (szupervízió). Ifjúságsegítõ, ifjúsági szakértõ szakma feltételrendszerének bõvítése – Meg kell határozni az ifjúságsegítõ szakmai kompetenciákkal betölthetõ munkaköröket, illetve az engedélyköteles vállalkozói, szolgáltatási tevékenységeket. – Ki kell dolgozni a többszintû szakemberképzés tartalmát és formáit, valamint azok minõségbiztosítási elemeit. – Az ifjúságsegítõi és ifjúsági szakértõi szakmai portfolió (az ifjúsági munka és szakma standardjainak alkalmazása, az ifjúságsegítõk és ifjúsági szakértõk kompetencia-térképe) és az ahhoz tartozó életpályamodell kidolgozása szükséges. – Felül kell vizsgálni, és szükség szerint szigorítani kell az ifjúságsegítõ és ifjúsági szakértõ képzésbe való bekerülés feltételeit. – Szükséges az ifjúságsegítõ szakemberek foglalkoztatásának ösztönzése az ifjakat célzó szolgáltatások, programok esetében. – Ifjúságsegítõ és ifjúsági szakértõ képzettséggel rendelkezõk kompetenciáinak bemutatása a potenciális foglalkoztatóknak. – A végzett ifjúságsegítõk elhelyezkedését, sikerességét mérõ jelzõrendszer kiépítése szükséges. – A meglévõ ifjúságsegítõi és ifjúsági szakértõi munkatapasztalatokból, kezdeményezésekbõl, szolgáltatásokból egy országos példatár kialakítása szükséges. – Az ifjúsági szakma fejlesztését célzó nemzetközi programok támogatása. – A célcsoporttal foglalkozó szakemberek szemléletmódváltását segítõ fejlesztések és módszertani képzések támogatása. – Az ifjúsági szolgáltatások projektszerû támogatásában biztosítani kell az ifjúságsegítés és ifjúsági szakértõi tevékenység szakmai követelményeit. – Az államnak ösztönöznie kell az ifjúságsegítõk alkalmazását. A jogszabályi elõírásokon túlmenõen támogatnia kell az önkormányzati szakemberek továbbképzéseit is. Kapcsolódó mutatók – Közvetlenül ifjúságügyi célokra fordított államháztartási és EU-s – az államháztartási szakfeladatok rendje szerinti – források összege – Önkormányzati ifjúsági referensek száma – Akkreditációval rendelkezõ ifjúsági szolgáltató intézmények száma – Akkreditációval rendelkezõ ifjúsági szolgáltató intézmények által elért fiatalok száma – Gyermek- és ifjúsági jogokat érintõ, regisztrált esetek száma – Jogtudatosság terjesztését célzó, költségvetési finanszírozású programok által elért személyek száma – Jogtudatosság terjesztését célzó programokat szervezõ szervezetek az összes ifjúságra irányuló tevékenységet végzõ szervezet arányában – Ifjúságsegítõ képesítéssel rendelkezõk száma – Ifjúságsegítõ képesítéssel betölthetõ álláshelyek száma 5. KAPCSOLÓDÁS SZAKPOLITIKAI STRATÉGIÁKKAL R E L E V A N C I A Nemzeti stratégia a kábítószer-probléma visszaszorítására Nemzeti Fenntartható Fejlõdési Stratégia Társadalmi Bûnmegelõzés Nemzeti Stratégiája Roma Integráció Évtizede Program Sport XXI. Nemzeti Sportstratégia Legyen Jobb a Gyermekeknek Nemzeti Stratégia Nemzeti Környezeti Nevelési Stratégia Stratégia az egész életen át tartó tanulásról Közmûvelõdési Stratégia Magyar Információs Társadalom Stratégia Magyar Kulturális Stratégia Nemzeti Audiovizuális Média Stratégia Szakképzés-fejlesztési Stratégia Nemzeti Foglalkoztatási Stratégia/Akcióterv Közoktatás-fejlesztési Stratégia Nemzeti Népegészségügyi Program Közös Kincsünk a Gyermek Nemzeti Csecsemõés Gyermek-egészségügyi Program Nemzeti Turizmusfejlesztési Stratégia Nemzeti AIDS Stratégia 4.6.1.1. X X X X X X X 4.6.1.2. X X X X X X X 4.6.1.3. X X X X X X X X X X X X X X X X 4.6.2.1. X X X X X X X X X X X 4.6.2.2. X X X X X X 4.6.2.3. X X X X X X X X X X X X X X X X 4.6.3.1. X 4.6.3.2. 4.6.3.3.

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes